Temeljem članka 5. stavka 3. Pravilnika o dodjeli nagrada u akciji „Nasmiješeno sunce“ („Glasnik Grada Zadra“ broj 13/09, 12/16 i 10/17) o g l a š a v a se

**P O Z I V**

**za podnošenje prijedloga**

**za dodjelu nagrada u akciji „Nasmiješeno sunce“ za 2019. godinu**

Akcijom „Nasmiješeno sunce“ se nagrađuju najuspješniji u ostvarenju turističke sezone. Akcijom se ocjenjuje razina uređenosti turističko-ugostiteljskih i uslužnih djelatnosti, kao i kvaliteta usluga koju pružaju, te se posebno ocjenjuje rad djelatnika u pojedinim segmentima usluge.

Pozivaju se fizičke i pravne osobe da podnesu svoje prijedloge za dodjelu nagrada u akciji „Nasmiješeno sunce“ za 2019. godinu.

Prijedlozi se mogu podnositi u sljedećim kategorijama:

1. **Najkvalitetniji ugostiteljski objekt:**
* restoran
* konoba
* caffe bar
* noćni bar
1. **novi suvenir**
2. **najljepše uređeni izlog trgovine**
3. **najuređeniji balkon / vrt**
4. **najuređenija benzinska postaja**
5. **djelatnik godine**
* najbolji turistički vodič / informator
* najbolji kuhar
* najbolji konobar
* najbolji prodavač
* najbolji policajac / inspektor
* najbolji čistač
* najbolji djelatnik turističke agencije.

Osim navedenih kategorija može se dati i prijedlog za dodjelu posebnog priznanja subjektima i institucijama za izniman doprinos u uspješnom odvijanju turističke sezone.

Prijedlozi se šalju tajnici Povjerenstva za ocjenjivanje na e-mail: nada.beverin@grad-zadar.hr najkasnije do 21. listopada 2019. godine.

KLASA: 334-01/19-01/10

URBROJ: 2198/01-2-19-2

Zadar, 9. listopada 2019.

 **GRADONAČELNIK**

 **Branko Dukić**